Diari Oficial de la Generalitat Valenciana


Sumari del DOGV 1520, del 12-04-1991 (1991/820814)

ACORD de 27 de març de 1991, del Consell de la Generalitat Valenciana, pel qual es declara la urgent ocupació dels béns i drets afectats per l'expedient d'expropiació forçosa de l'Ajuntament de Bigastro.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1520

Data del DOGV
:   12-04-1991

Secció del DOGV
:   ALTRES DISPOSICIONS

Número del document
:   1991/820814


Data del document
:   27-03-1991

Organisme emissor
:   Conselleria d'Administració Pública

Tipus de document
:   Acord

ACORD de 27 de març de 1991, del Consell de la Generalitat Valenciana, pel qual es declara la urgent ocupació dels béns i drets afectats per l'expedient d'expropiació forçosa de l'Ajuntament de Bigastro.  
El Govern Valencià, en la reunió del dia 27 de març de 1991, adoptà l'acord següent:  
L'Ajuntament de Bigastro (Alacant), després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació de la plaça de Santa Anna.  
Aquesta declaració d'urgent ocupació es justifica pel fet que l'obra està inclosa en el Pla Provincial d'Obres i Serveis per a 1990 de la Diputació Provincial d'Alacant, i per tant s'ha d'executar al més aviat possible perquè la seua demora podria suposar la pèrdua de la subvenció corresponent.  
Sotmés l?expedient a informació pública, els afectats no han presentat al·legacions.  
El tràmit del procediment es va substanciar d?acord amb la Llei d'Expropiació Forçosa i el seu Reglament.  
Per aquesta raó i ateses les facultats conferides pel Reial Decret 3318/1983, de 25 d'agost, d?acord amb els articles 17 i 32 de l?Estatut d?autonomia de la Comunitat Valenciana, en relació amb l'article 25 de la Llei 5/1983, de 30 de desembre, de Govern Valencià, a proposta del Conseller d'Administració Pública, el Govern Valencià  
ACORDA:  
Primer  
1 Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Bigastro, per a l'execució del projecte d'ampliació de la plaça de Santa Anna.  
Béns afectats:  
Superfície: 338 m2  
Límits: a l'est, terreny de l'Ajuntament; a l'oest, de Trinidad Martínez Godoy; al nord, c/ Tarongers, i al sud c/ Sòl.  
Propietaris:  
- Conrado Moya Martínez. Domicili: plaça de Sant Antoni, núm. 2-1r. (Alacant).  
- Rosario Moya Martínez. Domicili: c/ Sergent Vaillo, núm. 30-1, p. 3 (Alacant).  
- Isabel Moya Martínez. Domicili: c/ Carlota Pasarón, núm. 35-2n. (Alacant).  
- M.ª Carmen Moya Martínez. Domicili: c/ Sant Gabriel, núm. 10-2n. (Alacant).  
- José Moya Martínez. Domicili: c/ Sant Gabriel, núm. 10-2n. (Alacant).  
- Carmen Lázaro Giménez. Domicili: c/ Alcalà, núm. 6, baix (Alacant).  
Segon  
Aquest acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins el moment de l'alçament de l'acta prèvia, puguen formular per escrit davant l'Ajuntament de Bigastro al·legacions als sols efectes d'esmenar possibles errades que s'hagen sofert al relacionar els, béns afectats per la urgent ocupació.  
València, 27 de març de 1991.  
El Conseller Secretari del Govern Valencià,   
EMERIT BONO I MARTINEZ